ระเบียบกระทรวงการพัฒนาสังคมและความมั่นคงของมนุษย์ระเบียบกระทรวงการพัฒนาสังคมและความมั่นคงของมนุษย์ว่าด้วย หลักเกณฑ์และวิธีการในการเลือกและการพ้นจากตำแหน่งของผู้แทนองค์กรเอกชนซึ่งเป็นกรรมการผู้ทรงคุณวุฒิในคณะกรรมการผู้สูงอายุแห่งชาติพ.ศ. ๒๕๔๘ อาศัยอำนาจตามความในมาตรา๔ วรรคสี่ และมาตรา ๒๔ แห่งพระราชบัญญัติผู้สูงอายุ พ.ศ. ๒๕๔๖ รัฐมนตรีว่าการกระทรวงการพัฒนาสังคมและความมั่นคงของมนุษย์ออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงการพัฒนาสังคมและความมั่นคงของมนุษย์ว่าด้วยหลักเกณฑ์และวิธีการในการเลือกและการพ้นจากตำแหน่งของผู้แทนองค์กรเอกชนซึ่งเป็นกรรมการผู้ทรงคุณวุฒิในคณะกรรมการผู้สูงอายุแห่งชาติพ.ศ. ๒๕๔๘ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้องค์กรเอกชน[๒]หมายความว่า องค์กรเอกชนที่ไม่แสวงหาผลกำไรที่ดำเนินงานเกี่ยวข้องในด้านการคุ้มครองการส่งเสริม และการสนับสนุนสถานภาพ บทบาท และกิจกรรมของผู้สูงอายุ ซึ่งจัดตั้งขึ้นตามประมวลกฎหมายแพ่งและพาณิชย์หรือตามกฎหมายเฉพาะหรือที่ทางราชการประกาศกำหนดและมีการดำเนินงานอย่างต่อเนื่อง โดยที่ราชการส่วนกลางราชการส่วนภูมิภาค ราชการส่วนท้องถิ่นหน่วยงานอื่นของรัฐ ให้การรับรอง ตามแบบที่สำนักงานส่งเสริมสวัสดิภาพและพิทักษ์เด็กเยาวชน ผู้ด้อยโอกาส และผู้สูงอายุ กำหนดผู้แทนองค์กรเอกชน หมายความว่าผู้ซึ่งได้รับการเสนอชื่อจากองค์กรเอกชนให้เข้ารับการเลือกเป็นกรรมการผู้ทรงคุณวุฒิในคณะกรรมการผู้สูงอายุแห่งชาติสำนักงาน[๓] หมายความว่า สำนักงานส่งเสริมสวัสดิภาพและพิทักษ์เด็ก เยาวชนผู้ด้อยโอกาส และผู้สูงอายุผู้อำนวยการ[๔] หมายความว่า ผู้อำนวยการสำนักงานส่งเสริมสวัสดิภาพและพิทักษ์เด็ก เยาวชนผู้ด้อยโอกาส และผู้สูงอายุข้อ๔ ให้สำนักงานจัดทำประกาศการเลือกกรรมการผู้ทรงคุณวุฒิซึ่งเป็นผู้แทนองค์กรเอกชนโดยปิดประกาศไว้ที่สำนักงานสำนักงานพัฒนาสังคมและความมั่นคงของมนุษย์จังหวัดทุกจังหวัดและเว็บไซต์ของกระทรวงการพัฒนาสังคมและความมั่นคงของมนุษย์ ไม่น้อยกว่าสิบห้าวัน โดยกำหนดวันเวลา สถานที่ และรายละเอียดเกี่ยวกับการเสนอชื่อบุคคลที่เหมาะสมเป็นผู้แทน ทั้งนี้ ให้มีระยะเวลาในการเสนอชื่อไม่น้อยกว่าสามสิบวันนับแต่วันที่กำหนดในประกาศให้สำนักงานประชาสัมพันธ์การเลือกกรรมการตามวรรคหนึ่งผ่านทางสื่อมวลชนตามสมควรแบบการเสนอชื่อเพื่อเข้ารับการเลือกเป็นผู้แทนองค์กรเอกชนให้เป็นไปตามที่ผู้อำนวยการกำหนดข้อ๕ ให้องค์กรเอกชนแต่ละองค์กรเสนอชื่อบุคคลที่เหมาะสมเข้ารับการเลือกเป็นผู้แทนองค์กรเอกชนได้จำนวนหนึ่งคนโดยส่งประวัติโดยย่อ ประสบการณ์การทำงาน ผลงานที่เกี่ยวข้องกับการคุ้มครอง การส่งเสริมและการสนับสนุนสถานภาพ บทบาท และกิจกรรมของผู้สูงอายุ และคำยินยอมของบุคคลนั้นตามแบบที่ผู้อำนวยการกำหนดรูปถ่ายขนาด ๒ นิ้ว จำนวน ๓ รูป สำเนาบัตรประจำตัวประชาชนหรือสำเนาทะเบียนบ้านของบุคคลที่ได้รับการเสนอชื่อพร้อมด้วยสำเนาตราสารหรือสำเนาข้อบังคับหรือสำเนาระเบียบขององค์กรเอกชน แล้วแต่กรณีโดยส่งต่อเจ้าหน้าที่ ณ สถานที่ที่ประกาศกำหนด หรือส่งทางไปรษณีย์ลงทะเบียนตอบรับถึงสำนักงานข้อ๖ ให้สำนักงานตรวจสอบเอกสารให้ถูกต้องครบถ้วนตามข้อ๕ แล้วประกาศรายชื่อผู้แทนองค์กรเอกชน โดยปิดประกาศไว้ที่สำนักงานและสำนักงานพัฒนาสังคมและความมั่นคงของมนุษย์จังหวัดทุกจังหวัดและเปิดโอกาสให้มีการคัดค้านกันเองระหว่างองค์กรที่เสนอชื่อผู้แทนว่า เป็นองค์กรเอกชนที่ดำเนินงานเกี่ยวข้องในด้านการคุ้มครองการส่งเสริม และการสนับสนุนสถานภาพ บทบาท และกิจกรรมของผู้สูงอายุจริง โดยให้ยื่นคัดค้านต่อสำนักงานภายในสิบสี่วันนับตั้งแต่วันที่ประกาศรายชื่อและให้ผู้อำนวยการวินิจฉัยชี้ขาดข้อคัดค้านดังกล่าวภายในสิบห้าวันข้อ๗ ให้สำนักงานจัดประชุมผู้แทนองค์กรเอกชน เพื่อดำเนินการเลือกผู้แทนจากบุคคลที่ได้รับการเสนอชื่อตามวันเวลา และสถานที่ที่ผู้อำนวยการประกาศกำหนด โดยมีหนังสือเชิญผู้มีอำนาจลงนามแทนองค์กรเอกชนหรือผู้ที่องค์กรเอกชนมอบหมายที่ได้เสนอชื่อผู้แทนองค์กรเอกชนให้เข้าร่วมประชุมและใช้สิทธิเลือกกรรมการผู้ทรงคุณวุฒิซึ่งเป็นผู้แทนองค์กรเอกชนและให้แจ้งให้ทราบล่วงหน้าไม่น้อยกว่าสิบห้าวันก่อนถึงกำหนดวันเวลาในการเลือกผู้แทนองค์กรเอกชนก่อนการเลือกให้ผู้อำนวยการหรือผู้ได้รับมอบหมายเป็นประธานที่ประชุมชี้แจงวิธีการเลือกโดยผู้ที่ได้รับการเสนอชื่อต้องอยู่ในที่ประชุม การลงคะแนนให้กระทำโดยการออกเสียงลงคะแนนวิธีลับโดยให้ผู้มีสิทธิลงคะแนนเลือกในนามองค์กรที่เสนอชื่อได้เพียงหนึ่งองค์กรซึ่งออกเสียงลงคะแนนเลือกผู้แทนได้ไม่เกินห้าคนและให้ผู้ซึ่งได้รับคะแนนสูงสุดตามลำดับเป็นผู้ได้รับการเลือกจากองค์กรเอกชนที่มาใช้สิทธิในกรณีที่ผลการเลือกปรากฏว่าได้รับคะแนนเสียงเท่ากันในอันดับท้าย ให้มีการเลือกในรอบต่อไปจนกว่าจะได้ข้อยุติผู้ซึ่งได้รับการเลือกด้วยคะแนนสูงสุดเป็นลำดับหนึ่งถึงลำดับห้าจะได้รับการเสนอชื่อจากสำนักงานต่อคณะรัฐมนตรีเพื่อแต่งตั้งเป็นกรรมการผู้ทรงคุณวุฒิในคณะกรรมการผู้สูงอายุแห่งชาติให้ขึ้นบัญชีสำรองผู้ซึ่งได้คะแนนลำดับรองลงไปตามลำดับไว้เป็นจำนวนไม่เกินหนึ่งเท่าของผู้ซึ่งได้รับการเสนอชื่อตามวรรคสามข้อ๘ กรรมการผู้ทรงคุณวุฒิซึ่งเป็นผู้แทนองค์กรเอกชนมีวาระอยู่ในตำแหน่งคราวละสี่ปีและอาจได้รับแต่งตั้งอีกได้ แต่ต้องไม่เกินสองวาระติดต่อกันข้อ๙ นอกจากการพ้นจากตำแหน่งตามวาระตามข้อ ๘ กรรมการผู้ทรงคุณวุฒิซึ่งเป็นผู้แทนองค์กรเอกชนพ้นจากตำแหน่ง เมื่อ(๑) ตาย(๒) ลาออก(๓) เป็นบุคคลล้มละลาย(๔) เป็นคนไร้ความสามารถหรือคนเสมือนไร้ความสามารถ(๕) คณะรัฐมนตรีให้ออกเพราะบกพร่องหรือไม่สุจริตต่อหน้าที่ มีความประพฤติเสื่อมเสียหรือหย่อนความสามารถ(๖) ได้รับโทษจำคุกโดยคำพิพากษาถึงที่สุดให้จำคุกข้อ๑๐ ในกรณีที่กรรมการผู้ทรงคุณวุฒิซึ่งเป็นผู้แทนองค์กรเอกชนพ้นจากตำแหน่งก่อนครบวาระให้สำนักงานเสนอคณะรัฐมนตรีแต่งตั้งบุคคลซึ่งขึ้นบัญชีตามข้อ ๗ วรรคสี่ตามลำดับเป็นกรรมการแทนและให้ผู้ซึ่งได้รับแต่งตั้งอยู่ในตำแหน่งเท่ากับวาระที่เหลืออยู่ของกรรมการซึ่งตนแทนข้อ๑๑ ให้ปลัดกระทรวงการพัฒนาสังคมและความมั่นคงของมนุษย์เป็นผู้รักษาการตามระเบียบนี้และเป็นผู้วินิจฉัยชี้ขาดในกรณีที่มีปัญหาหรือข้อขัดแย้งเกี่ยวกับการปฏิบัติตามระเบียบนี้ประกาศ ณ วันที่ ๒ พฤษภาคมพ.ศ. ๒๕๔๘ประชา มาลีนนท์รัฐมนตรีว่าการกระทรวงการพัฒนาสังคมและความมั่นคงของมนุษย์ระเบียบกระทรวงการพัฒนาสังคมและความมั่นคงของมนุษย์ว่าด้วยหลักเกณฑ์และวิธีการในการเลือกและการพ้นจากตำแหน่งของผู้แทนองค์กรเอกชนซึ่งเป็นกรรมการผู้ทรงคุณวุฒิในคณะกรรมการผู้สูงอายุแห่งชาติ(ฉบับที่ ๒) พ.ศ. ๒๕๕๗[๕]ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปจุฑามาศ/ผู้จัดทำ๒๔ ตุลาคม ๒๕๕๗นุสรา/ผู้ตรวจ๕ กุมภาพันธ์ ๒๕๕๘[๑] ราชกิจจานุเบกษา เล่ม ๑๒๒/ตอนพิเศษ ๔๓ ง/หน้า ๒๑/๑๖ มิถุนายน ๒๕๔๘[๒]ข้อ ๓ บทนิยามคำว่า องค์กรเอกชน แก้ไขเพิ่มเติมโดยระเบียบกระทรวงการพัฒนาสังคมและความมั่นคงของมนุษย์ว่าด้วยหลักเกณฑ์และวิธีการในการเลือกและการพ้นจากตำแหน่งของผู้แทนองค์กรเอกชนซึ่งเป็นกรรมการผู้ทรงคุณวุฒิในคณะกรรมการผู้สูงอายุแห่งชาติ(ฉบับที่ ๒) พ.ศ. ๒๕๕๗[๓]ข้อ ๓ บทนิยามคำว่า สำนักงาน แก้ไขเพิ่มเติมโดยระเบียบกระทรวงการพัฒนาสังคมและความมั่นคงของมนุษย์ว่าด้วยหลักเกณฑ์และวิธีการในการเลือกและการพ้นจากตำแหน่งของผู้แทนองค์กรเอกชนซึ่งเป็นกรรมการผู้ทรงคุณวุฒิในคณะกรรมการผู้สูงอายุแห่งชาติ(ฉบับที่ ๒) พ.ศ. ๒๕๕๗[๔]ข้อ ๓ บทนิยามคำว่า ผู้อำนวยการ แก้ไขเพิ่มเติมโดยระเบียบกระทรวงการพัฒนาสังคมและความมั่นคงของมนุษย์ว่าด้วยหลักเกณฑ์และวิธีการในการเลือกและการพ้นจากตำแหน่งของผู้แทนองค์กรเอกชนซึ่งเป็นกรรมการผู้ทรงคุณวุฒิในคณะกรรมการผู้สูงอายุแห่งชาติ(ฉบับที่ ๒) พ.ศ. ๒๕๕๗[๕]ราชกิจจานุเบกษา เล่ม ๑๓๑/ตอนพิเศษ ๑๘๗ ง/หน้า ๑๕/๒๓ กันยายน ๒๕๕๗